ផ្នត់គំនិតនៃការរចនា logo សំរាប់គេហទំព័រ Khmer Academy

**-គោលការណ៍ដំបូងៈ** ដោយសារពាក្យកាត់របស់ Khmer Academy គឺអក្សរ KA ហេតុដូច្នេះហើយ ទើបយើងបានផ្ដើមគំនិតថានឹងជ្រើសយកពាក្យ “KA” ជាមូលដ្ឋានដើមសំរាប់ការរចនា។ ហេតុនេះហើយ យើងបានបំបែកការរចនាជាពីរផ្នែកគឺ ផ្នែកអក្សរ “K” និង អក្សរ “A” ។

ផ្នែកអក្សរ “K”

**-ផ្នត់គំនិតទី១ :** គេហទំព័រនេះបានបង្កើតឡើងដោយស្នាដៃកូនខ្មែរ ហើយរាល់ឯកសារផ្សេងៗរបស់គេហទំព័រនេះ ប្រើប្រាស់នូវអក្សរខ្មែរ ទើបយើងផ្តើមគំនិតថានឹងផ្សារភ្ជាប់ព្យញ្ជានៈអក្សរខ្មែរជាមួយ logo មួយនេះ ហើយយើងក៏បានជ្រើសរើសយកអក្សរ “ខ” ភ្ជាប់ជាមួយអក្សរ “K” ព្រោះវាជាពាក្យកាត់នៃ ពាក្យថាខ្មែរ។

**-ផ្នត់គំនិតទី២ :** ដំបូងឡើយក្នុងការរចនា យើងប្រើប្រាស់ពុម្ពអក្សរ Khmer OS Muol Light សំរាប់ប្រើប្រាស់ក្នុងការរចនាអក្សរ “ខ”។ ដោយសង្កេតឃើញថា ពុម្ពអក្សរនេះមើលទៅហាក់បីដូចជាមិនគ្រប់គ្រាន់ក្នុងការបង្ហាញលក្ខណៈរចនាបទរបស់ខ្មែរ យើងបានផ្លាស់ប្តូរនូវពុម្ពអក្សរថ្មីមួយទៀតឈ្មោះថា Khmer Rotanak Angkor ដោយវាបានបង្ហាញនូវរចនាបទស៊ីជំរៅដោយផ្សារភ្ជាប់ជាមួយរចនាបទខ្មែរ។



ផ្នែកអក្សរ “A”

**-ផ្នត់គំនិតទី១ :** ផ្នែកនេះជាផ្នែកមួយដែលត្រូវប្រើប្រាស់សំរាប់បង្ហាញអត្តន័យសំរាប់ពាក្យថា Academy។ ដោយហេតុនេះហើយ យើងបានជ្រើសរើសនូវរូប មួកសំរាប់បញ្ញវ័ន្ត ភ្ជាប់ជាមួយផ្នែកខាងលើនៃអក្សរ “A” សំរាប់បង្ហាញនូវលក្ខណៈអត្ថន័យសំរាប់ចំនេះដឹង ។

**-ផ្នត់គំនិតទី២** : Khmer Academy ជាគេហទំព័រស្រាវជ្រាវ ជាប្រភពនៃពត៌មានចំនេះដឹង ឯកសារផ្សេងៗជាច្រើនសំរាប់អ្នកសិក្សាស្ទើរតែគ្រប់លំដាប់ថ្នាក់។ វាជាប្រភពមួយសំរាប់ការស្រាវជ្រាវដ៏ធំមួយសំរាប់អ្នកសិក្សាគ្រប់រូប ហេតុនេះហើយយើងបានដាក់រូប Mouse មួយសំរាប់ការរចនាម៉ូតរបស់អក្សរ “A” ជំនួសអោយការប្រើប្រាស់អក្សរ “A” វិញ ព្រោះវាបង្ហាញអត្ថន័យសំរាប់ការស្រាវជ្រាវបានកាន់តែស៊ីជំរៅ។

****ចុងក្រោយយើងក៏បានសម្រេចសមទ្ធផលមួយដោយផ្គុំការរចនាទាំងពីរខាងលើបញ្ចូលគ្នាយើងក៏បានលទ្ធផលចុងក្រោយដូចខាងក្រោមៈ